Παυλόπουλος προς την Προεδρική Φρουρά: Κάθε επίσκεψή σας, σε κάθε γωνιά του κόσμου, ήταν μια «λάμψη» από Ελλάδα\nΠρώτη καταχώρηση: Τρίτη, 1 Ιανουαρίου 2019, 14:46\n«Το 2018 υπήρξε ένας σημαντικός σταθμός για την Προεδρική Φρουρά. Γυρίσατε σχεδόν όλο τον Κόσμο. Και κάθε επίσκεψή σας, σε κάθε γωνιά του κόσμου, ήταν μια "λάμψη" από Ελλάδα. "Λάμψη" Ιστορίας, "λάμψη" Πολιτισμού», είπε ο Πρόεδρος της Δημοκρατίας, Προκόπης Παυλόπουλος στον χαιρετισμό του στην κοπή της πίττας της Προεδρικής Φρουράς, μια «όμορφη παράδοση την οποία ακολουθούμε». Και εξέφρασε τη βεβαιότητά του ότι «έτσι θα συνεχίσετε και αυτή την χρονιά και τις επόμενες χρονιές. Γιατί, πέρα από την καθημερινή της αποστολή, έχει και αυτή την συμβολική αποστολή να εκπληρώσει η Προεδρική Φρουρά».\nΕπιπλέον, αναφέρθηκε στα δύο Λευκώματα τα οποία εκδίδονται, λέγοντας πως χαίρεται γιατί μέσα από τα, αποτυπώνεται μ΄ έναν τρόπο που ταιριάζει στην Ιστορία της Προεδρικής Φρουράς όλη η παράδοσή της, όλη η πορεία της. «Διότι πρέπει να διαφυλάξουμε αυτές τις μνήμες. Να τις διαφυλάξουμε γιατί μέσα απ΄ αυτές τις μνήμες μπορούμε να εκπέμψουμε αυτό, το οποίο πρέπει να συμβολισθεί και σήμερα και αύριο από εσάς, που είσθε η ψυχή της Προεδρικής Φρουράς», τόνισε.\nΕυχήθηκε καλή χρονιά στους άνδρες της Προεδρικής Φρουράς και στις οικογένειες, ενώ σε αυτούς που τελειώνουν τη θητεία τους ευχήθηκε στη σταδιοδρομία της ζωής τους ν΄ ακολουθήσουν ένα δρόμο όπως τον οραματίζονται και όπως τους ταιριάζει. «Είμαι βέβαιος ότι η θητεία σας στην Προεδρική Φρουρά είναι μια σημαντική εμπειρία. Σημαντική εμπειρία για το τι σημαίνει Έλληνας και, κυρίως, πώς καθένας μπορεί και πρέπει να επιτελεί την αποστολή του, όποιο κι αν είναι το λειτούργημα ή το επάγγελμα, το οποίο θ΄ ασκήσει στη ζωή του», σημείωσε ο κ. Παυλόπουλος\nΣτη συνέχεια ο Πρόεδρος της Δημοκρατίας δέχθηκε στο Προεδρικό Μέγαρο ευχές για το Νέο Έτος, από εκπροσώπους της πολιτικής, στρατιωτικής, θρησκευτικής και πνευματικής ηγεσίας\nΤελευταία ενημέρωση: Τρίτη, 1 Ιανουαρίου 2019, 14:46


Τη Δευτέρα το πρωί σφυρίζει το τρένο στο Αίγιο - Πρώτο δρομολόγιο μετά από χρόνια | molonoti.gr\nΥποβλήθηκε από m.t στις Πέμ, 18/06/2020 - 10:41.\nΗ γραμμή θα περιλαμβάνει τρεις νέους Σταθμούς σε Ξυλόκαστρο, Ακράτα και Αίγιο και έξι Στάσεις σε Διμηνιό, Λυκοποριά, Λυγιά, Παραλία Πλατάνου, Διακοπτό (ανταπόκριση με Οδοντωτό Σιδηρόδρομο για Καλάβρυτα) και Ελίκη.\nΥπενθυμίζεται πως τα πρώτα έργα ξεκίνησαν το 2007 και χρειάστηκαν αρκετές εργολαβίες για να ολοκληρωθεί. Σε αυτή τη φάση το νέο αυτό τμήμα θα λειτουργήσει χωρίς ηλεκτροκίνηση.\nΤα σύγχρονα ηλεκτροκινούμενα τρένα θα αναμένεται να χρησιμοποιήσουν τη γραμμή το 2023, όταν ολοκληρωθεί η σχετική εργολαβία από την ΕΡΓΟΣΕ.


H νέα Mercedes B-Class - Τα χαρακτηριστικά της 3ης γενιάς\nΔευτέρα, 07 Οκτώβριος 2019 22:14\nΑπό το 2005 που παρουσιάστηκε για πρώτη φορά το μοντέλο, κατάφερε να πουλήσει πάνω από 1,5 εκατομμύριο αυτοκίνητα σε όλο τον κόσμο. Σήμερα συνεχίζει να βάζει στοίχημα στην ίδια κατηγορία, παρά την διαφορετικότητα των δεδομένων. Αυτοί που θα το επιλέξουν, έχουν στη διάθεσή τους χώρους, ασφάλεια και οικονομία καυσίμου. Στην δοκιμαστική οδήγηση του μοντέλου βιώσαμε τον ξεχωριστό χαρακτήρα του. Διαπιστώσαμε πως έχουμε να κάνουμε με ένα αυτοκίνητο που δεν περνά απαρατήρητο.\nΤο μοντέλο κατάφερε να αποτυπώσει την πραγματικότητα. Δανείστηκε πολλά στοιχεία, τόσο εσωτερικά όσο και εξωτερικά από την A Class, ενώ έχει γίνει περισσότερο πρακτικό ως προς τις διαστάσεις. Οι τεχνικοί της εταιρείας επιμήκυναν το αμάξωμα και χαμήλωσαν το ύψος του. Το μήκος του αυτοκινήτου βρίσκεται στα 4.419 μέτρα, το πλάτος στα 1.796 μέτρα και το ύψος στα 1.562 μέτρα με το μεταξόνιο να φτάνει τα 2.729 μέτρα. Διαστάσεις που στην πράξη αποδεικνύονται προς όφελος των επιβατών που έχουν στη διάθεσή τους πολλούς αποθηκευτικούς χώρους.\nΑυτό που μας έκανε ιδιαίτερη εντύπωση είναι η ποιότητα κύλισης, το πάτημα και η ανταπόκριση του αυτοκινήτου σε δύσκολες καταστάσεις, με τα συστήματα ασφάλειας να είναι πάντα σε επαγρύπνηση διορθώνοντας κάθε πιθανόν λάθος του οδηγού. Ο τετρακύλινδρος πετρελαιοκινητήρας των 1500 κυβικών με τους 116 ίππους και τα 26,4 κιλά ροπής στην πράξη αποδείχθηκε ιδιαίτερα δυνατός και οικονομικός. Η μέση κατανάλωση πετρελαίου κυμάνθηκε κοντά στα πέντε λίτρα πετρελαίου για κάθε 100 χιλιόμετρα, ενώ σε απόλυτες τιμές και με χαμηλή ταχύτητα σε ταξίδι μπορεί να πέσει στα 3 λίτρα. Στην χαμηλή κατανάλωση συνέβαλε σημαντικά το αυτόματο κιβώτιο διπλού συμπλέκτη των επτά σχέσεων, με τη πολύ καλή κλιμάκωση. Ωστόσο δεν θα πρέπει να προσπεράσουμε και το γεγονός ότι ο οδηγός μπορεί να επιλέξει και άλλους τρόπους οδήγησης, όπως Eco, Comfort και Sport. Τα ηλεκτρονικά βοηθήματα είναι διακριτικά και σπάνια θα καταλάβετε πότε επεμβαίνουν, με μοναδική εξαίρεση το ενεργό σύστημα υποβοήθησης αλλαγής λωρίδας που επεμβαίνει άμεσα και γίνεται συνέχεια αντιληπτό.\nΗ 3η γενιά της B Class, κατάφερε να ξεχωρίσει, βλέποντας κατάματα τα SUV που συγκεντρώνουν τα βλέμματα μεγάλης μερίδας αγοραστών. Όμως μια σειρά από θετικά στοιχεία, αλλά και με δεδομένο ότι έχουμε να κάνουμε με μια ασφαλής Mercedes με καλούς χώρους, με υψηλή τεχνολογία, με ποιότητα κύλισης, με χαμηλή κατανάλωση καυσίμου και παροχή μεγάλης άνεσης στο ταξίδι και στην πόλη, η επιλογή της γίνεται ευκολότερη. Για να αποκτήσει κανείς την B180d της δοκιμής μας, αρκεί να δαπανήσει 33.590 ευρώ.\nΠερισσότερα στην κατηγορία αυτή: « Ε.Ε.: Αναγκάζει το Facebook και άλλες πλατφόρμες να αφαιρούν παράνομο περιεχόμενο παγκοσμίως\tΠώς η εμπειρία των αγορών μπορεί να γίνει ακόμη πιο ευχάριστη και εύκολη με την τεχνητή νοημοσύνη »\nΣελίδα : HomeΤΕΧΝΟΛΟΓΙΑH νέα Mercedes B-Class - Τα χαρακτηριστικά της 3ης γενιάς Αρχή της σελίδας


Λόγια του αέρα - ΑΝΤΙΛΟΓΟΣ στα "ΝΕΑ" 18/3/2017 - Κωνσταντίνος Αρβανιτόπουλος\nΛόγια του αέρα - ΑΝΤΙΛΟΓΟΣ στα "ΝΕΑ" 18/3/2017\nΤο δεύτερο σχόλιο του υπουργού είχε να κάνει με το Λύκειο. Το λύκειο πάει, μαράθηκε, έχει τελειώσει, μας είπε ο υπουργός. Αυτό όμως που δεν μας εξήγησε είναι γιατί η κυβέρνησή του ξήλωσε μια συγκροτημένη μεταρρύθμιση που αναζωογονούσε το Λύκειο. Που νομοθέτησε και εφάρμοσε η κυβέρνησή μας (Ν.4186/2013).\nΑν το Νέο Λύκειο που φτιάξαμε είχε γλυτώσει την καταστροφική μανία της κυβέρνησης του ΣΥΡΙΖΑ θα είχε ήδη αποδώσει καρπούς. Η μεταρρύθμιση που φέραμε εφάρμοσε την αξιολόγηση ύστερα από 32 χρόνια. Εισήγαγε την Τράπεζα Θεμάτων με στόχο την εξάντληση της διδακτέας ύλης σε όλα τα σχολεία της επικράτειας. Αύξησε τις ώρες διδασκαλίας των εκπαιδευτικών κατά δύο ώρες. Αναμόρφωσε το ωρολόγιο πρόγραμμα. Επανέφερε τη βάση του 10 στη Γλώσσα και τα Μαθηματικά. Εισήγαγε το μάθημα του πρότζεκτ, της ερευνητικής μεθοδολογίας δηλαδή, όχι μόνο στο Λύκειο αλλά και στο Γυμνάσιο. Για να αλλάξει η μαθησιακή διαδικασία από την παπαγαλία στην έρευνα. Και επανέφερε τον θεσμό των προτύπων δημόσιων σχολείων με εξετάσεις. Η μεταρρύθμιση αυτή, απόρροια πολυετούς εθνικού διαλόγου, βασιζόταν στο τρίπτυχο «αριστεία, αξιολόγηση, αυστηροποίηση». Αντικαθιστούσε το σχολείο της ήσσονος προσπάθειας, της εύκολης πρόσβασης και ακώλυτης προαγωγής με ένα δημόσιο σχολείο υψηλών απαιτήσεων, ένα Λύκειο με παιδευτική αυτονομία και αυτοτέλεια. Επαναφέροντας, σταδιακά, το κέντρο βάρους της μαθησιακής διαδικασίας από τα φροντιστήρια πίσω στα σχολεία.\nΌλα αυτά οι ομόσταβλοι προκάτοχοι του σημερινού υπουργού τα γκρέμισαν. Πρόχειρα, χωρίς μελέτη, χωρίς πρόγραμμα. Επιστρέφοντας σε εύκολες λαϊκιστικές λύσεις που οδηγούν στην ημιμάθεια και μετά στην ανεργία. Μετά το γκρέμισμα ο σημερινός υπουργός μιλάει για συναίνεση στον χώρο της παιδείας. Είναι μια κάποια πρόοδος. Μόνο που συναίνεση δεν μπορεί να σημάνει έκπτωση από τις αξίες της αριστείας, και της αξιολόγησης. Που ήταν στον πυρήνα της μεταρρυθμιστικής μας πολιτικής.


Opel Astra 1.4L 90HP – Auto Plan Corfu LTD\nhttps://autoplancorfu.gr/listing/opel-astra-1-4l-90hp/Opel Astra 1.4L 90HP\n25 Αυγούστου 2020 13:54\nOpel Μοντέλο : Astra\nΒενζίνη Οικογενειακό Χειροκίνητο Προσθιοκίνητο (FWD) 67000 Χλμ. Άριστη κατάσταση. Ελληνικό.πρωτο χέρι. Δεκτός κάθε έλεγχος. Σε συνεργείο της επιλογής σας. Βιολογικός καθαρισμός. Και service πριν την παράδοση. Γραπτή εγγύηση ατρακαριστου. Γραπτή εγγύηση καλής λειτουργίας. Γραπτή εγγύηση γνησιότητας χιλιομέτρων. ΔΩΡΕΑΝ ΑΠΟΣΤΟΛΗ ΣΕ ΟΛΗ ΤΗΝ ΕΛΛΑΔΑ.


Πώς να πάω στο προορισμό Mjull-Bathore στη πόλη Tiranë με Λεωφορείο?\nΠώς να πάω στο προορισμό Mjull-Bathore στη πόλη Tiranë με Λεωφορείο;\nΟδηγίες προς το προορισμό Mjull-Bathore (Tiranë) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Mjull-Bathore\nΠώς να πάω στο προορισμό Mjull-Bathore με Λεωφορείο?\nΑπό Bar Kafe Daniani, Tiranë\nΑπό Abstrakt Bar, Kamëz\nΑπό Bar Kafe Kession, Tiranë\nΣταθμοί Λεωφορείο κοντά σε Mjull-Bathore στη πόλη Tiranë\nSauk I Vjeter 22 λεπ περπάτημα ΠΡΟΒΟΛΗ\nΓραμμές Λεωφορείο προς Mjull-Bathore στη πόλη Tiranë\nΠοιοι είναι οι πιο κοντινοί σταθμοί προς Mjull-Bathore;\nΟι πιο κοντινοί σταθμοί προς Mjull-Bathore είναι:\nSauk I Vjeter είναι 1600 μέτρα μακριά, 22 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Mjull-Bathore;\nΑυτές οι γραμμές Λεωφορείο σταματάνε κοντά στο προορισμό Mjull-Bathore: L5.\nΔημόσια Συγκοινωνία προς Mjull-Bathore στη πόλη Tiranë\nΑναρωτιέστε πώς να φτάσετε Mjull-Bathore στη πόλη Tiranë, Albania; Το Moovit σας βοηθάει να βρείτε τον καλύτερο τρόπο για να φτάσετε Mjull-Bathore με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Mjull-Bathore σε πραγματικό χρόνο.\nΨάχνετε για την πλησιέστερη στάση ή σταθμό στο Mjull-Bathore; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nSauk I Vjeter.\nΜπορείτε να φτάσετε στο Mjull-Bathore από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Mjull-Bathore από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Mjull-Bathore, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Tiranë, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nMjull Bathore is a village in the former municipality of Farkë in Tirana County, Albania. At the 2015 local government reform it became part of the municipality Tirana. Wiki\nΠλησιέστερα αξιοθέατα γύρω από Mjull-Bathore στη πόλη Tiranë\nQafa Proi I Zi\nΓραμμές δημόσιας συγκοινωνίας με σταθμούς πιο κοντά σε Mjull-Bathore στη πόλη Tiranë\nΓραμμές Λεωφορείο με σταθμούς πιο κοντά σε Mjull-Bathore στη πόλη Tiranë\nΠιο εύκολο να φτάσετε Mjull-Bathore με την εφαρμογή!


Ηρακλειώτικο Στέκι: Ολοκληρώθηκε το έγκλημα..έπεσαν οι υπογραφές..η κυβέρνηση παρέδωσε την Μακεδονία στους Σκοπιανούς..σοβαρά επεισόδια στις Πρέσπες; Read more: http://www.mybloggerstuff.com/2013/08/add-facebook-open-graph-metadata-in-blogger.html#ixzz3mgVXLk8t\nΔεν θα περάσει εύκολα η εκχώρηση του ονόματος. Επί ποδός οι Έλληνες πατριώτες, που δείχνουν εμπράκτως πως δεν μπορούν να ανεχθούν σε καμία περίπτωση την προδοσία. Οσο σκληρή και εάν ακούγεται αυτή η λέξη, αυτή είναι η πραγματικότητα.\nΑντικείμενα και πέτρες εκσφενδονίστηκαν από την πλευρά των πολιτών, με την αστυνομία να απαντά κάνοντας χρήση χημικών και δακρυγόνων. Η ένταση στο σημείο συνεχίζεται.\nΑναρτήθηκε από Ηρακλειώτικο στεκι στις 1:24 μ.μ.


,Δείτε τι λέει η γυναίκα που συνευρέθηκε με αστυνομικό σε μπαρ και μετά τη συνέλαβε.\nHome,Ενημέρωση,Δείτε τι λέει η γυναίκα που συνευρέθηκε με αστυνομικό σε μπαρ και μετά τη συνέλαβε.\nΑΕΤΟΣ 7:19 π.μ. 15 Φεβ 2017 0 σχόλια\nΈτσι, ήρθε σε επαφή μαζί της και αφού της παρέδωσε προσημειωμένα από την αστυνομία χρήματα, την συνέλαβε. Τι είπε η ίδια\nΜου άρεσε σαν άντρας και του ζήτησα και άλλο ποτό να πιώ. Σύνολο ήπια 4 ποτά. Μετά χωρίς να το γνωρίζει ο ιδιοκτήτης, βρεθήκαμε ερωτικά σε μία γωνία του μαγαζιού. Αρχικά μου ζήτησε να κάνω χορό και του είπα ότι αυτό μπορώ να το κάνω πιο μετά. Επίσης, πρώτα πλήρωσε για τα ποτά και μετά συνευρεθήκαμε»


Στ. Καλαφάτης: «Η Τουρκία να αφήσει στην άκρη τη μάσκα του πειρατή» | Huli\nHuli / Ειδήσεις / Στ. Καλαφάτης: «Η Τουρκία να αφήσει στην άκρη τη μάσκα του πειρατή»\nΔημοσιεύθηκε: 02 Αυγ 2020, 13:07 0\nΣεισμός σημειώθηκε την Τρίτη στην Τουρκία. Συγκεκριμένα, ο σεισμός είχε μέγεθος 5,2 Ρίχτερ. Σύμφωνα με την αυτόματη λύση του Ευρωμεσογειακού Σεισμολογικού... Χθες 13:31\nΛιβύη: Απειλές κατά της Τουρκίας, και του Ρετζέπ Ταγίπ Ερντογάν προσωπικά εξαπέλυσε ο στρατάρχης Χαλίφα Χαφτάρ. Σε ομιλία του που μοιράστηκε στα μέσα κοινωνικής... Χθες 12:19\n«Ο Ταγίπ Ερντογάν -ιδίως τον τελευταίο καιρό- είναι απρόβλεπτος και αναξιόπιστος», λέει ο βουλευτής Θεσσαλονίκης και Γενικός Γραμματέας της ΚΟ της ΝΔ, Σταύρος Καλαφάτης.\nΚαλαφάτης: Αλλα έλεγε πριν ενάμιση χρόνο για την Αγιά Σοφιά και άλλα έκανε.\nΑλλα διακήρυσσε με την τελευταία παράνομη navtex και άλλα κάνει τώρα. Την ίδια ώρα, ενώ αποσύρει το ένα ερευνητικό από την Αν. Μεσόγειο, στέλνει το άλλο στην Κύπρο.\nΚανένας, λοιπόν, δεν μπορεί να προεξοφλεί τα επόμενα βήματά του», τονίζει επιπλέον ο κ. Καλαφάτης, σε συνέντευξή του στη «Βραδυνή της Κυριακής» και στην Ειρήνη Μπέλλα. Και προσθέτει: «η τελευταία απόφασή του για το «Ορούτς Ρέις» συνιστά θετική εξέλιξη και μένει να δούμε πόσο και προς τα που τελικά θα τραβήξει.\nΣίγουρα, πάντως, δικαιώνεται η στρατηγική της ψυχραιμίας, της αποφασιστικότητας και της εθνικής αυτοπεποίθησης, που ακολούθησε ο Πρωθυπουργός Κυριάκος Μητσοτάκης και η Κυβέρνηση».\nΥπογραμμίζει ότι είναι η Τουρκία που τορπίλησε πολλές φορές έως τώρα τον ελληνοτουρκικό διάλογο και διέκοψε τις διερευνητικές επαφές για να προσθέσει:\n«Θα είναι καλοδεχούμενη στο τραπέζι του διαλόγου.\nΦτάνει να αφήσει στην άκρη τη μάσκα του πειρατήκαι να προσέλθει με ένα και μόνο χαρτί -το Διεθνές Δίκαιο- για τη μια και μόνη εκκρεμότητα, την οριοθέτηση των θαλάσσιων ζωνών».\nΟ Γενικός Γραμματέας της Κ.Ο. της Ν.Δ. αφού επισημαίνει ότι «η μετατροπή της Αγιάς Σοφιάς σε τζαμί αποτελεί ανοσιούργημα, που προκαλεί ολόκληρο τον Ελληνισμό, το Χριστιανισμό, το Δυτικό, τον πολιτισμένο κόσμο, το τραύμα που προκάλεσε, θα πονέσει πολύ περισσότερο την ίδια την Τουρκία.\nΕνδεχομένως και τον ίδιο τον Ταγίπ Ερντογάν».\nΑναφερόμενος στις αποκαλύψεις για την τραγωδία στο Μάτι ο κ. Καλαφάτης υπενθυμίζει ότι «η πλήρης διερεύνηση είναι χρέος προς τους νεκρούς» ενώ σχετικά με τις επιπτώσεις της πανδημίας στον τουρισμό σημειώνει ότι «θα είναι πράγματι δύσκολοι οι επόμενοι μήνες», τονίζοντας όμως ότι «τα προβλήματα θα είναι παροδικά και η Κυβέρνηση θα σταθεί- όπως ήδη γίνεται- δίπλα σε επιχειρήσεις και νοικοκυριά που πλήττονται από τις συνέπειες της πανδημίας.\nΟ Ταγίπ Ερντογάν -ιδίως τον τελευταίο καιρό- είναι απρόβλεπτος και αναξιόπιστος.\nΑλλα έλεγε πριν ενάμιση χρόνο για την Αγιά Σοφιά και άλλα έκανε.\nΚανένας, λοιπόν, δεν μπορεί να προεξοφλεί τα επόμενα βήματά του.\nΠάντως η τελευταία απόφασή του για το «Ορούτς Ρέις» συνιστά θετική εξέλιξη και μένει να δούμε πόσο και προς τα που τελικά θα τραβήξει.\nΣίγουρα, πάντως, δικαιώνεται η στρατηγική της ψυχραιμίας, της αποφασιστικότητας και της εθνικής αυτοπεποίθησης, που ακολούθησε ο Πρωθυπουργός Κυριάκος Μητσοτάκης και η Κυβέρνηση.\nΑπό το 1973 που η Τουρκία άρχισε να διεκδικεί τμήματα της ελληνικής υφαλοκρηπίδας, υπήρξαν πολλοί κύκλοι ελληνοτουρκικού διαλόγου, αλλά πάντα τορπιλίζονταν από την γειτονική χώρα.\nΤο ίδιο έγινε και με τις λεγόμενες διερευνητικές επαφές που διακόπηκαν το 2016.\nΣυνεπώς είναι η Τουρκία που υπονομεύει το διάλογο και φέρνει προσκόμματα σε μια κοινή παραπομπή της οριοθέτησης των θαλασσίων ζωνών των δύο χωρών στο Διεθνές Δικαστήριο της Χάγης.\nΕίναι η Τουρκία που φοβάται το Διεθνές Δίκαιο κι ακόμη περισσότερο τη Σύμβαση των Η.Ε. για το Δίκαιο της Θάλασσας την οποία αρνείται να υπογράψει. Θα είναι, λοιπόν, καλοδεχούμενη στο τραπέζι του διαλόγου.\nΦτάνει να αφήσει στην άκρη τη μάσκα του πειρατή και να προσέλθει με ένα και μόνο χαρτί -το Διεθνές Δίκαιο- για τη μια και μόνη εκκρεμότητα, την οριοθέτηση των θαλάσσιων ζωνών.\nΗ αμυντική θωράκιση των νησιών βασίζεται στο άρθρο 51 του Καταστατικού Χάρτη των Η.Ε. για το δικαίωμα άμυνας απέναντι σε ορατή απειλή.\nΕγινε επιβεβλημένη μετά την εισβολή και τη συνεχιζόμενη κατοχή της μισής Κύπρου, τη συγκρότηση και την τοποθέτηση στα Μικρασιατικά παράλια της 4ης Στρατιάς -της επιλεγόμενης και Στρατιάς του Αιγαίου- και την ομόφωνη απόφαση της τουρκικής Εθνοσυνέλευσης για το casus belli.\nΔεν υπάρχει, λοιπόν, και δεν μπαίνει σε κανένα διάλογο, κανένα τέτοιο θέμα. Μόνη εκκρεμότητα ανάμεσα στις δύο χώρες είναι η οριοθέτηση των θαλάσσιων ζωνών από τον Εβρο μέχρι το Καστελόριζο.\nΗ μετατροπή της Αγιάς Σοφιάς σε τζαμί αποτελεί ανοσιούργημα. Προκαλεί ολόκληρο τον Ελληνισμό, το Χριστιανισμό, το Δυτικό, τον πολιτισμένο κόσμο.\nΕνα, όμως είναι περισσότερο από βέβαιο.\nΟτι το τραύμα που προκάλεσε, θα πονέσει πολύ περισσότερο την ίδια την Τουρκία.\nΕνδεχομένως και τον ίδιο τον Ταγίπ Ερντογάν.\nΟ κορονοϊός δεν έφυγε και δεν θα φύγει στο άμεσο μέλλον.\nΤρέφεται τώρα από τον εφησυχασμό και τη χαλάρωση που συνόδευσε την επιτυχία που είχαμε στον πόλεμο που μας κήρυξε. Είναι λοιπόν ανάγκη να ενισχύσουμε την άμυνα στην πανδημία, τηρώντας τις συστάσεις των ειδικών.\nΑποστάσεις, μάσκες, σχολαστικά μέτρα ατομικής υγιεινής. Και αυτό πρέπει να γίνει συνειδητά από όλους. Σήμερα, όχι αύριο. Η Κυβέρνηση πήρε και θα πάρει όποια μέτρα χρειαστούν για φτάσει παντού το μήνυμα της επαγρύπνησης και της ατομικής ευθύνης.\nΘα είναι πράγματι δύσκολοι οι επόμενοι μήνες.\nΘα έχουμε μεγάλο έλλειμμα, βαθιά ύφεση, αλλά και σημαντική αύξηση της ανεργίας, αφού ένας ολόκληρος κόσμος -ο κόσμος του τουρισμού- δεν θα δουλέψει.\nΑκόμη πιο σίγουρο, ωστόσο, είναι ότι τα προβλήματα αυτά θα είναι παροδικά και η Κυβέρνηση θα σταθεί- όπως ήδη γίνεται- δίπλα σε επιχειρήσεις και νοικοκυριά που πλήττονται από τις συνέπειες της πανδημίας.\nΠολύ σύντομα, αξιοποιώντας το πακέτο των 72 δις ευρώ που εξασφάλισε από την Ευρώπη ο Πρωθυπουργός Κυριάκος Μητσοτάκης, εφαρμόζοντας συγκροτημένο σχέδιο και προωθώντας τις μεταρρυθμίσεις που χρειάζονται, η Ελλάδα θα αλλάξει εικόνα και οι Ελληνες θα βρεθούμε σε καλύτερες μέρες.\nΠαρά τις δυσκολίες, θα βγούμε γρήγορα στο ξέφωτο πιο δυνατοί.\nΟι αποκαλύψεις είναι ανατριχιαστικές, καθώς περιγράφουν καταστάσεις αναλγησίας, συμπεριφορές μαφίας και φαινόμενα που δεν χωρούν σε δημοκρατικά πολιτεύματα.\nΚάποια από όλα αυτά έφτασαν ήδη στη Δικαιοσύνη και η πλήρης διερεύνηση είναι χρέος προς τους νεκρούς.\nΤο άρθρο Στ. Καλαφάτης: «Η Τουρκία να αφήσει στην άκρη τη μάσκα του πειρατή» εμφανίστηκε πρώτα στο Thes.\nΠολιτική ΕΛΛΑΔΑ ΣΤΑΥΡΟΣ ΚΑΛΑΦΑΤΗΣ ΤΟΥΡΚΙΑ


Δελτίο των 11: Η 27η Μαίου στην Ιστορία\n1358 . O Λουδοβίκος ο Μέγας της Ουγγαρίας και της Κροατίας υποχρέωσε τη Βενετία με τη Χάρτα του Βίσεγκραντ να εγκαταλείψει τις Δαλματικές κτήσεις της και το Ντουμπρόβνικ έγινε ελεύθερο κράτος.\n1508. Πέθανε ο δούκας του Μιλάνου Λουδοβίκος Σφόρτσα,\n1600. Ο Μιχαήλ ο Γενναίος της Βλαχίας εισήλθε στο Ιάσιο και ανακηρύχτηκε πρίγκιπας της Μολδαβίας ενώνοντας υπό το σκήπτρο του τη Βλαχία την Τρανσυλβανία και τη Μολδαβία. Ο ηγέτης της Μολδαβίας Ιερεμίας Μοβίλα κατέφυγε στην Πολωνία.\n1797.1797. Καρατομήθηκε στην Πλατεία Βαντόμ στο Παρίσι ο ταραχοποιός, ηγέτης του κινήματος των\n« Ίσων», Φρανσουά Νοέλ Μπαμπέφ μαζί με τον Αύγουστο Αλέξανδρο Νταρτέ. Η δίκη του Μπαμπέφ και των Ιακωβίνων οπαδών του, κράτησε από τις 20 Φεβρουαρίου μέχρι την 26η Μαΐου.\nΑθωώθηκαν όλοι πλην των Μπαμπέφ και Νταρτέ, οι οποίοι κρίθηκαν ένοχοι συνωμοσίας και προετοιμασίας εξέγερσης και καταδικάστηκαν σε θάνατο δι' αποκεφαλισμού, χωρίς δικαίωμα έφεσης. Εκτελέστηκαν την επόμενη 27 Μαΐου.\n1799 . Κατά τον δεύτερο Συνασπισμό οι αυστριακές δυνάμεις νίκησαν τις γαλλικές στη μάχη του Βίντερτουρ της Ελβετίας, εξασφαλίζοντας τον έλεγχο του βορειοανατολικού ελβετικού οροπεδίου.\nΚοντά στο Ταργκοβίστε της Βλαχίας , με εντολή του Αλεξάνδρου Υψηλάντη εκτελέστηκε ο Θεόδωρος Βλαδιμηρέσκου.\nΗ κυβέρνηση των αγγλόφιλων υποσχέθηκε ψευδώς βοήθεια στην απειλούμενη Κάσσο. Στις 27 Μάϊου /8 Ιουνίου, ο τενεκές των αγγλικών δανείων ο αγγλοτσολιάς Γεώργιος Κουντουριώτης, υπέγραψε επιστολή που υποσχόταν βοήθεια στον επαναστατημένο λαό της Κάσου. «Η Διοίκησις, ως κοινή μήτηρ, δέν θέλει αδιαφορήσει καί εις τάς πολεμικάς χρείας, καί φθάσαντος τού δανείου θέλει σάς οικονομίσει αναλόγως. Τά πολεμικά πλοία εξ Ύδρας καί Σπετσών δέν εκπλέουσιν ακόμη εξ αιτίας όπου τό ταμείον δέν έχει χρήματα νά πληρώσει τούς ναύτας, άμα όμως φθάσουν τά χρήματα καί πληρωθούν οι ναύται θέλουν έβγει ευθύς επειδή είναι έτοιμα. Απορεί η Διοίκησις παρατηρούσα ότι έχετε έλλειψιν εφοδίων, ενώ ειξεύρει ότι καί πρότερον ήσθε εφωδιασμένοι από αυτά καί τελευταίον λαβόντες τά όσα εκ Κρήτης έφθασαν αυτόθι, εφοδιασθήτε έτι μάλλον τούτο. Αν ο εχθρικός στόλος αποτολμήση νά πλησιάση εις τήν νήσον ταύτην καί νά φροντίση νά κάμη έφοδον, η Διοίκησις γνωρίζουσα τήν γενναιότητά σας καί τήν απόφασίν σας νά θυσιασθήτε πάντες υπέρ πίστεως καί πατρίδος, πληροφορηθείσα ότι καί αρκετά ξένα άρματα ευρίσκονται εις τήν νήσον σας είναι βεβαία ότι θέλετε δώσει τρόμον εις τόν εχθρόν. Εν Μύλοις Ναυπλίου τή 27 Μαΐου 1824 Ο Πρόεδρος Γεώργιος Κουντουριώτης» 27/5/16\n1855. Υπογράφηκε στη Κωνσταντινούπολη, στο προάστιο Κανλιντζά, η πρώτη Ελληνοτουρκική συμφωνία, Η «Συνθήκη Εμπορίου και Ναυτιλίας», με την οποία εντάχθηκαν στο καθεστώς των διομολογήσεων οι έλληνες υπήκοοι στην Οθωμανική Αυτοκρατορία.\n1860.Άρχισε η εξέγερση στο Παλέρμο, τα οποία θα οδηγήσει στη κατάληψη της πόλης από τους εθελοντές του Γαριβάλδη.\n1875. Έληξε το πενθήμερο Συνέδριο της Γκότα, με την υιοθέτηση Κοινού προγράμματος ανάσα στους Λασαλιστές και τους Μαρξιστές και την ίδρυση του Σοσιαλιστικού Κόμματος των Εργαζομένων της Γερμανίας.\n1905. Κατά τον Ρωσοϊαπωνικό Πόλεμο άρχισε στο στενό της Κορέας η καθοριστική για την έκβαση της σύγκρουσης ναυμαχία της Τσουσίμα.\n1912. Ταραχές στη Λεμεσό μεταξύ Ελληνοκυπρίων και Τουρκοκυπρίων.Πέντε νεκροί και 134 τραυματίες.\n1915. Ο Υπουργός Εσωτερικών της Οθωμανικής Αυτοκρατορίας Ταλαάτ πασάς, εισηγήθηκε στο Κοινοβούλιο της Οθωμανικής Αυτοκρατορίας τον προσωρινό νόμο σχετικά με τον εκτοπισμό των υπόπτων για παράβαση των μέτρων που λαμβάνονται από την κυβέρνηση σε περιόδους πολέμου. Ο «Τεχίρ κανουνού» που επέτρεπε την απέλαση του Αρμενικού και του Ελληνικού πληθυσμού πέρασε στις 27 Μαΐου 1915, και δημοσίευτηκε στην Επίσημη Εφημερίδα την 1 Ιουνίου 1915 (18 Rajab 1333hiǧrī / 19 Μαΐου 1331rūmī) και ήταν σε ισχύ μέχρι 8 Φεβρουαρίου 1916\n1939. Ο υπουργός Εξωτερικών των ΗΠΑ Κορντέλ Χαλ ζήτησε από το Κογκρεσσο την άρση του εμπάργκο στις εξαγωγές όπλων.\n1940. Στη μάχη της Δουνκερκης οι Γερμανοί εκτέλεσαν 97 Βρετανούς αιχμαλώτους του τάγματος του Νόρφολκ.\n1941. Βυθίστηκε στον βόρειο Ατλαντικό Ωκεανό το γερμανικό θωρηκτό «Βίσμαρκ» και πήρε μαζί του 1.947 ανθρώπους.Ο Ρούζβλετ δήλωσε ότι οι Ναζί δεν θα περιοριστούν στην Ευρώπη αλλά θελουν να καταλάβουν τον κόσμο και εθεσε τις ΗΠΑ σε καθεστώς εκτάκτου ανάγκης. Τα συμμαχικά στρατεύματα αρχίζουν την εκκένωση της Κρήτης.\nΟι Γερμανοί κατέλαβαν τα Χανιά. Στο Βελιγράδι, η γερμανική στρατιωτική διοίκηση δημοσίευσε ένα διάταγμα, που απαγόρευε επί ποινή θανάτου, την ακρόαση ξένων ραδιοφωνικών σταθμών, με εξαίρεση των Γερμανικών.\n1942. Η απόπειρα δολοφονίας του «προστάτη του Ράιχ» Ράινχαρντ Χάιντριχ, στην Πράγα. Στις 27 Μαΐου 1942, στο πλαίσιο της επιχείρησης "ανθρωποειδές" οι πράκτορες της SoE Γιαν Κούμπις και Γιόζεφ Γκάμπτσικ , οι οποίοι είχαν εκπαιδευθεί και εξοπλιστεί στη Βρετανία, πυροβόλησαν την πράσινη Μερτσέντες Χάιντριχ χωρίς αποτέλεσμα αλλά έριξαν, και μια χειροβομβίδα, εμβαπτισμένη σε δηλητήριο που τον τραυμάτισε . Ο Χάιντριχ βγήκε από το αυτοκίνητο με το πιστόλι στο χέρι και τους καταδίωξε.\n1943. Στο Μαυροβούνιο έπεσε με αλεξίπτωτα η βρετανική στρατιωτική αντιπροσωπεία με εντολή να αποκαταστήσει σύνδεση με τους αντάρτες.\n1960. Πραξικόπημα στην Τουρκία από τον στρατηγό Τζεμάλ Γκιουρσέλ ανέτρεψε τον Πρόεδρο Τζελάλ Μπαγιάρ και τον Πρωθυπουργό Μεντερές.\n1961. Τραγωδία στη βάση του Ελληνικού. Η Αμερικανίδα Ανίτα Μπέικερ, σύζυγος λοχία που υπηρετούσε στη βάση των Η.Π.Α. στο Ελληνικό, στραγγάλισε τα τρία μικρά παιδιά τους και αποπειράθηκε να αυτοκτονήσει, όταν έμαθε ότι ο σύζυγός την απατούσε με Ελληνίδα τηλεφωνήτρια της βάσης.\n1963. Πέθανε λίγο μετά τα μεσάνυχτα στο νοσοκομείο «ΑΧΕΠΑ» της Θεσσαλονίκης από κρανιοεγκεφαλικές κακώσεις που υπέστη μετά από επίθεση σε βάρος του ο Γρηγόρης Λαμπράκης, που υπήρξε Βαλκανιονίκης, γιατρός γυναικολόγος, βοηθός-συνεργάτης του κατοχικού πρωθυπουργού Κωνσταντίνου Λογοθετόπουλου και υφηγητής της Ιατρικής Σχολής στο Πανεπιστήμιο Αθηνών, και ιδρυτικό μέλος της «Ελληνικής Επιτροπής για τη Βαλκανική Συνεννόηση», και της «Ελληνικής Επιτροπής για τη Διεθνή Ύφεση και Ειρήνη».\nΤην ίδια ημέρα, Με υπουργική απόφαση επιβλήθηκε η τοποθέτηση των ταξίμετρων.\n1966. Ο Κύπριος υπουργός Εξωτερικών Σπύρος Κυπριανού μετέφερε μήνυμα του Μακαρίου στην Αθήνα.\n1970 .Το Κ.Κ. Ιταλίας οργάνωσε στη Ρώμη συλλαλητήριο εναντίον της συνόδου των υπουργών Εξωτερικών του ΝΑΤΟ με ομιλητή το Μίκη Θεοδωράκη.\n1985. Ο Ανθυπαστυνόμος Γεώργιος Δουγένης από το χωριό Μοσιά του Νομού Κορινθίας άφησε την τελευταία του πνοή στο νοσοκομείο όπου νοσηλεύονταν από τις 15 Μαΐου, όταν τραυματίστηκε θανάσιμα από μέλη της κομμουνιστικής τρομοκρατικής οργανώσεως «Αντικρατική Πάλη» στην περιοχή του Γκύζη\n1992. Στο Γκοράζντε στην ανατολική Βοσνία και Ερζεγοβίνη, οι μουσουλμανικές δυνάμεις σκότωσαν 56 άτομα από 8 σερβικές οικογένειες , στο χωριό Gornja Bukovica.\n1994. Ο αντικομμουνιστής συγγραφέας Αλεξάντρ Σολζενίτσιν, επέστρεψε στη Ρωσία, τέσσερα χρόνια μετά την κατάρρευση του κομμουνισμού κι ύστερα από 20 χρόνια εξορίας.\n1997. Ο Ρώσος Πρόεδρος Μπόρις Γιέλτσιν υπέγραψε, στο Παρίσι, μαζί με τους προέδρους των 16 κρατών μελών του ΝΑΤΟ, την Θεμελιώδη Συμφωνία για τις Αμοιβαίες Σχέσεις Ασφάλειας και Συνεργασίας μεταξύ της Ρωσίας και της Βορειοατλαντικής Συμμαχίας.\n1999. Η 65η ημέρα της επίθεσης του ΝΑΤΟ στη Γιουγκοσλαβία ήταν η χειρότερη από όλες. Έγιναν 741 έξοδοι και συμμετείχαν 308 αεροσκάφη. Τουλαχιστον εννέα άμαχοι νεκροί από τους οποίους δυο παιδιά.Από τον νέο βομβαρδισμό του Αλέξινατς σκοτώθηκαν τουλάχιστον δύο πολίτες και 10 άτομα, από επτά πυραύλους που έπεσαν σε κατοικίες. Τρία άτομα σκοτώθηκαν κατά τη διάρκεια του βομβαρδισμού της γέφυρας Γιαμπλάνιτσα στον ποταμό Πλάνιε. Σκοτώθηκαν δυο παιδιά ο Ντέγιαν Παύλοβιτς 5 ετών και ο Στέφαν Παυλοβιτς 8, και η Μπίλιανα Μομτσίλοβιτς 29 ετών. Τρεις άνθρωποι σκοτώθηκαν και δύο τραυματίστηκαν κατά τον βομβαρδισμό των χωριών και Τζελέκαρε και Άνω Μπουτρίγκα στο δήμο της Κοσόφσκα Βυτίνα. Βομβαρδίστηκε σφοδρά με περισσότερους από 10 πυραύλους ο γεωργικός συνετερισμός «Ντμπρίτσεβο» στην Τσούπρια. Σφοδρά βομβαρδίστηκε για μια ακόμα φορά η Κουρσούμλια, και ιδιαίτερα το προάστιο Μαρκοβίτσι.\nΣτην Ούζιτσε κατέστρεψαν τον αναμεταδότη της τηλεόρασης. Με δύο πυραύλους χτύπησαν μια αποθήκη της «Germia» στη Λεμπάνε. Την ίδια ημέρα ασκήθηκαν διώξεις για εγκλήματα πολέμου κατά του συνόλου της Γιουγκοσλαβικής ηγεσίας .\nΗ Λουίζ Αρμπόρ απήγγειλε κατηγορίες κατά του Προέδρου της Γιουγκοσλαβίας Σλόμπονταν Μιλόσεβιτς, του Πρόεδρο της Σερβίας, Μίλαν Μιλουτίνοβιτς, του αναπληρωτή πρωθυπουργού Νίκολα Σαΐνοβιτς, του υπουργού Εσωτερικών της Σερβίας, Βλάικο Στογίλκοβιτς και του Αρχηγού του Γενικού Επιτελείου του Γιουγκοσλαβικού Στρατού Ντραγκολιούμπ Οϊντάνιτς .\nΗ Αρμπόρ είπε ότι είχε εκδοθεί διεθνές ένταλμα σύλληψης για τους κατηγορούμενους και τους «προέτρεψε να παραδοθούν στο Δικαστήριο».\nΟ Γερμανός υπουργός Εξωτερικών Γιόσκα Φίσερ κάλεσε σε συνομιλίες στη Βόννη τις χώρες της Ευρωπαϊκής Ένωσης και του ΝΑΤΟ, τον ΟΑΣΕ, τον ΟΟΣΑ, την Ευρωπαϊκή Τράπεζα Ανασυγκρότησης και Ανάπτυξης, την Ευρωπαϊκή Τράπεζα Επενδύσεων, την Παγκόσμια Τράπεζα, το Διεθνές Νομισματικό Ταμείο, την Ιαπωνία και τον Καναδά για να επεξεργαστούν ένα είδος νέου σχεδίου Μάρσαλ για την ανοικοδόμηση της Νοτιοανατολικής Ευρώπης μετά το τέλος της επίθεσης κατά της Γιουγκοσλαβίας, και για «την προώθηση της δημοκρατίας και οικονομικής ανάπτυξης στα Βαλκάνια».\n2010. Ψηφίστηκε το νομοσχέδιο της κυβέρνησης του Τζεφρυ για την αυτοδιοικητική αναδιάρθρωση της χώρας, από 160 βουλευτές. (ΠΑΣΟΚ και τρεις ανεξάρτητοι).\n2011. Επεκτάθηκαν οι διαδηλώσεις του ισλαμιστών σουνιτών στις πόλεις της Συρίας. Οι δυτικοί προπαγανδιστές κατηγόρησαν τις συριακές δυνάμεις ασφαλείας ότι συνέλαβαν ένα αγόρι, το βασάνισαν και εν συνεχεία να το πυροβόλησαν. Οι ηγέτες των χωρών που ανήκουν στην ομάδα G8 συμφώνησαν να χρηματοδοτήσουν τις μεταρρυθμίσεις στην Αίγυπτο και στην Τυνησία με το ποσό των 20 δισ. δολαρίων. Οι ηγέτες, συμπεριλαμβανομένου του Μετβέντεφ ζήτησαν την παραίτηση του Μουαμάρ Καντάφι\n2016. Ο Ρώσος πρόεδρος Βλαντίμιρ Πούτιν πραγματοποίησε την 3η επίσκεψη του στην Ελλάδα και είδε τον Προκόπη, και τον Χάβαναγκίλα. Ο Πούτιν επισκέφτηκε και το Αγιο Όρος και συνοδευόταν από 50 μητροπολίτες , πολυπληθή αντιπροσωπεία επιχειρηματιών και εννέα υπουργούς. Λόγω το αμερικανικού Φερμπότεν η επίσκεψη δεν απέδωσε τίποτα ούτε για την Οικονομία ούτε για την πολιτική Ο Μπαράκ Ομπάμια επισκέφτηκε την Χιροσίμα.


Πρόλαβαν να πουν “Πάτερ ημών, ο εν τοις Ουρανοίς…”! Για την επέτειο της Γενοκτονίας των Αρμενίων – Cognosco Team\nΠρόλαβαν να πουν “Πάτερ ημών, ο εν τοις Ουρανοίς…”! Για την επέτειο της Γενοκτονίας των Αρμενίων\n26/04/2018 ΙΣΤΟΡΙΑNo Comment on Πρόλαβαν να πουν “Πάτερ ημών, ο εν τοις Ουρανοίς…”! Για την επέτειο της Γενοκτονίας των Αρμενίων\nΑπόσπασμα από το βιβλίο του Jacques der Alexanian, “Ο ουρανός ήταν μαύρος πάνω από τον Ευφράτη, Η τραγική ιστορία των Αρμενίων” και το κεφάλαιο “Αποκάλυψη”, που κυκλοφορεί από τις εκδόσεις Νέα Σύνορα –Λιβάνη σε μετάφραση Γιώργου Φασουλάκη.\nΕνώ εγώ ξεκινούσα υπάκουα για το σπίτι μου, ένα φριχτό έγκλημα ετοιμαζόταν. Όλοι οι άλλοι άντρες που είχαν πιαστεί εκείνη την ημέρα στο Μορενίγκ, δέθηκαν, οδηγήθηκαν στη Μεζιρέ και ρίχτηκαν στα μπουντρούμια μαζί με άλλους, παλιούς κρατούμενους. Τις δύο επόμενες μέρες, οι γυναίκες του χωριού μας, μάνες, οι σύζυγοι, τους πήγαν ψωμί. Την τρίτη μέρα όμως, οι γυναίκες βρήκαν τη φυλακή άδεια. Τους εξήγησαν τότε ότι, ύστερα από διαταγή των αρμόδιων αρχών, οι φυλακισμένοι είχαν μεταφερθεί σε διάφορα μέρη όπου και τους ανατέθηκαν διάφορες εργασίες.\nΕίδα τη μητέρα και την Τουρβαντά, τη γυναίκα του θείου Σαρκίς, να γυρίζουν στο σπίτι, πνιγμένες στο κλάμα, σίγουρες πως είχε συμβεί το χειρότερο. Κανείς δεν πίστευε πια τις αοριστίες που έλεγαν οι χωροφύλακες. Ξέραμε όλοι πως δεν δίσταζαν να μας λένε τα μεγαλύτερα ψέματα, χωρίς καμιά ντροπή. Αλλά μήπως μπορούσαμε να κάνουμε και τίποτα; Αυτός ήταν ο νόμος του τυράννου, η γλώσσα της βίας, η υλοποίηση ενός σατανικού σχεδίου που τίποτε πια δεν θα μπορούσε ν’ αποτρέψει.\nΤότε ήταν που αποκαλύφθηκε σ’ όλη του τη φρίκη το αποτρόπαιο πρόσωπο της βαρβαρότητας. Ξεπερνώντας κάθε όριο ανοχής, ο άνθρωπος μεταμορφώθηκε σε κτήνος, οι πύλες της κόλασης άνοιξαν και η ώρα της αποκάλυψης είχε σημάνει.\nΟ γερο-Μουσέρ Ντοναμπεντιάν, που είχε ξεφύγει σαν από θαύμα του Χάρου τα δόντια και έμενε κρυμμένος στο σπίτι του, μας διηγήθηκε με κόπο τα όσα φριχτά είχαν δει τα μάτια του. Κάποια στιγμή τη νύχτα, ένα σωρό χωροφύλακες είχαν κυκλώσει τους κρατούμενους, τους είχαν δέσει ανά δέκα, φτιάχνοντας μια πραγματική ανθρώπινη αλυσίδα και βγάζοντάς τους έτσι απ’ τη φυλακή.\nΣπρώχνοντας, κλωτσώντας και τραβώντας, τους είχαν βγάλει απ’ την πόλη κι είχαν τραβήξει προς τα δυτικά. Με την απειλή των όπλων, τους είχαν αναγκάσει να περπατήσουν ώρες ατέλειωτες στα βουνά, μέχρι που φτάσαν σ’ ένα μέρος που το έλεγαν Χαρ Ορλί.\nΦτάνοντας εκεί, οι Τούρκοι έβαλαν σ’ εφαρμογή το απάνθρωπο σχέδιό τους: άρχισαν δηλαδή τη σφαγή. Στην αρχή έριξαν με τα τουφέκια, χτυπώντας στο ψαχνό το πλήθος των κρατούμενων, κι ύστερα συνέχισαν με την ξιφολόγχη, το μαχαίρι, το δρεπάνι, με λύσσα δήμιου πραγματικού.\nΜπροστά σ’ αυτή τη φρίκη, οι Αρμένιοι πολέμησαν να σπάσουν τα δεσμά τους με τα δόντια, αλλά τα στόματά τους πάγωσαν. Πεσμένοι στα γόνατα, με τα δεμένα τους χέρια απλωμένα προς τον ουρανό, πρόλαβαν να πουν, “Πάτερ ημών, ο εν τοις Ουρανοίς…” πριν τα χείλια τους κλείσουν για πάντα. Τα χέρια τους κοκάλωσαν στη στάση της ικεσίας, έτσι που φαίνονταν ακόμα ζωντανοί, σε πείσμα του θανάτου που είχε ήδη αρχίσει το έργο του.\nΕίχαν δέσει τον Μουσέρ Ντοναμπεντιάν μαζί με τον ανιψιό του τον Αντρανίκ. Θείος κι ανιψιός κατάφεραν όσο κρατούσε το ντουφεκίδι να σπάσουν τα δεσμά τους. Ο θείος κατόρθωσε να ξεφύγει, αλλά ο Αντρανίκ, που είχε τραυματιστεί από σφαίρα, δεν μπόρεσε να τον ακολουθήσει. Ξάπλωσε έτσι ακίνητος ανάμεσα στα πτώματα και σαν από θαύμα ξέφυγε απ’ την προσοχή των Τούρκων που είχαν ριχτεί με λύσσα πάνω στα νεκρά κορμιά.\nΌταν πια βγήκε ο ήλιος, όλα είχαν τελειώσει. Είχε συντελεστεί το αποτρόπαιο έγκλημα, και δεν είχε μείνει πια μπροστά στα μάτια του Αντρανίκ -και του Θεού – ούτε ένας άνθρωπος ζωντανός σ’ εκείνη τη μικρή κοιλάδα. Ο θείος μου ο Μπεντρός και ο θείος Σαρκίς, που με είχε μεγαλώσει σαν δεύτερος πατέρας, δεν υπήρχαν πια.\nΟ Αντρανίκ, ο σύντροφός μου Αντρανίκ, βρέθηκε λίγες μέρες αργότερα στο βουνό, σωριασμένος κάτω απ’ το δέντρο όπου είχε καταφέρει να συρθεί κακοποιημένος και γυμνός. Κάποιοι τον είχαν βρει, κι αντί να τον βοηθήσουν, του είχαν κλέψει κι όλα του τα ρούχα. Σε άθλια κατάσταση, δολοφονημένος ακόμη μια φορά κι όμως ακόμα ζωντανός, έχοντας όμως χάσει οριστικά τα λογικά του.\nΗ σιωπή είχε απλωθεί σαν νεκρικό πέπλο στο Μορενίγκ. Οι επιζώντες απλά περίμεναν. Ήταν μια απειλητική αναμονή που, όλοι το ‘ξεραν, θα μπορούσε να τελειώσει απ’ τη μια στιγμή στην άλλη, δίνοντας τη θέση της σε μύριες άλλες αναπάντεχες δυστυχίες. Κανείς δεν ήξερε αν θα ‘πρεπε να παίρνει κουράγιο από κάθε ώρα που περνούσε χωρίς να συμβεί κάτι -αν αυτό σήμαινε ότι γεννιόταν κάποια ελπίδα ή αν απλά και μόνο η κάθε στιγμή ηρεμίας σ’ έφερνε πιο κοντά στο τέλος.\nΑπό κει και πέρα ήμουν ο μοναδικός άντρας της οικογένειας. Ο μόνος που θα μπορούσε να προστατεύσει τη μητέρα μου, τη θεία μου, τη νύφη μου και τα μικρά τους παιδιά. Η Άννα είχε μείνει στο Χουσενίγκ, στο σπίτι του αγά μας. Ήταν όμως κι εκεί πράγματι ασφαλής; Ποια τύχη την περίμενε; Ποια τύχη μας περίμενε όλους;\nΈβλεπα τη φαμίλια μου, τους Μερντές, ν’ αποδεκατίζονται, ν’ απειλούνται με ξεριζωμό και διασπορά, και στην απελπισία μου έψαχνα να βρω τρόπους να προστατέψω ό,τι μας είχε απομείνει ενάντια σε κάποια νέα επίθεση -κάτι που ήμουν σίγουρος ότι θασυνέβαινε αργά ή γρήγορα- και ξέροντας καλά ότι, καθώς είχα πια πατήσει τα δεκαεπτά, ήμουν εγώ ο περισσότερο εκτεθειμένος στον κίνδυνο…\nΑρμενία, ιστορία, Τουρκία\nΒΙΝΤΕΟ – Η πορεία του Αρχαϊκού κόσμου προς τη Δημοκρατία\nBINTEO – Ιστορία και Γεωγραφία της Αρχαίας Μακεδονίας (7ος – 4ος π.Χ. αιώνας)


Πρόσκληση 30ης συνεδρίασης Δημοτικού Συμβουλίου Μαρκοπούλου 16/12/2016 | Αττικός Παρατηρητής\nΠρόσκληση 30ης συνεδρίασης Δημοτικού Συμβουλίου Μαρκοπούλου 16/12/2016\nPosted by Αττικός Παρατηρητής on 13 Δεκεμβρίου, 2016\nΣυγκαλείται την Παρασκευή 16 Δεκεμβρίου 2016 και ώρα 7.00μ.μ. στην Αίθουσα Συνεδριάσεων «Ιατρού Μαρίας Γιάννη – Πίντζου» του Δημαρχείου Μαρκοπούλου, στην τριακοστή (30η) συνεδρίαση έτους 2016 του Δημοτικού Συμβουλίου, για συζήτηση και λήψη απόφασης, επί των κατωτέρω θεμάτων της Ημερήσιας Διάταξης:\n1. Λήψη απόφασης για έγκριση 9ης Αναμόρφωσης Προϋπολογισμού Δήμου, έτους 2016.\n2. Λήψη απόφασης για έγκριση ισολογισμού έναρξης του Ν.Π.Δ.Δ. με την επωνυμία «ΒΡΑΥΡΩΝΙΟΣ».\n3. Λήψη απόφασης για έγκριση ισολογισμού του Ν.Π.Δ.Δ. με την επωνυμία «ΒΡΑΥΡΩΝΙΟΣ», έτους 2011.\n4. Λήψη απόφασης για έγκριση ισολογισμού του Ν.Π.Δ.Δ. με την επωνυμία «ΒΡΑΥΡΩΝΙΟΣ», έτους 2012.\n5. Λήψη απόφασης για έγκριση ισολογισμού του Ν.Π.Δ.Δ. με την επωνυμία «ΒΡΑΥΡΩΝΙΟΣ», έτους 2013.\n6. Λήψη απόφασης για έγκριση ισολογισμού του Ν.Π.Δ.Δ. με την επωνυμία «ΒΡΑΥΡΩΝΙΟΣ», έτους 2014.\n7. Λήψη απόφασης για έγκριση απολογισμού του Ν.Π.Δ.Δ. με την επωνυμία «ΒΡΑΥΡΩΝΙΟΣ», έτους 2015.\n8. Λήψη απόφασης για έγκριση οικονομικών καταστάσεων της Κοινωφελούς Δημοτικής Επιχείρησης Μαρκοπούλου Μεσογαίας «ΚΔΕΜ», έτους 2015.\n9. Συζήτηση και λήψη απόφασης για την υποχρέωση σύνδεσης των Δημοτών και κατοίκων του Δήμου Μαρκοπούλου στο ολοκληρωμένο Δίκτυο Αποχέτευσης, (Α΄και Β’ Φάση Μαρκοπούλου).\n10. Λήψη απόφασης για έγκριση υποβολή αιτήματος και υπαγωγής του Δήμου Μαρκοπούλου Μεσογαίας σε Πρόγραμμα χρηματοδότησης αναπτυξιακών έργων με σκοπό την χορήγηση Δανείου από πόρους του Ταμείου Παρακαταθηκών και Δανείων (Τ.Π. & Δανείων) και της Ευρωπαϊκής Τράπεζας Επενδύσεων (ΕΤΕπ).\n11. Λήψη απόφασης για υπογραφή σύμβασης Παροχής Συγκοινωνιακού Έργου Δήμου Μαρκοπούλου, με το ΚΤΕΛ Νομού Αττικής Α.Ε. (ΚΤΕΛ) και εξουσιοδότηση του κ. Δημάρχου, για υπογραφή αυτής.\n12. Λήψη απόφασης για έγκριση διάθεσης πίστωσης για το Ειδικό Συνδρομητικό Πρόγραμμα Δήμων και Κοινοτήτων, για την ανανέωση Σύμβασης πληρωμής Τελών Διοδίων, για το έτος 2017, μεταξύ Δήμου και ΑΤΤΙΚΕΣ ΔΙΑΔΡΟΜΕΣ Α.Ε.\n13. Λήψη απόφασης για Οριστική Παραλαβή της μελέτης με θέμα: «Μελέτη άδειας επισκευών –ενίσχυσης σε υπάρχουσα κατοικία, ιδιοκτησίας Σταματίνας Καραλή Ο.Τ. 102 του Δήμου Μαρκοπούλου».\n14. Λήψη απόφασης για έγκριση παράτασης χρονοδιαγράμματος εκτέλεσης του έργου «Κατασκευή Κτιρίου Κερκίδων στο Δημοτικό Στάδιο Μαρκοπούλου».\n15. Λήψη απόφασης για έγκριση Πρωτοκόλλου Προσωρινής Παραλαβής του έργου «Συντήρηση & Επισκευή Σχολικών Κτιρίων» Δήμου Μαρκοπούλου του ανάδοχου Δ.Σιουρδάκη.\n16. Λήψη απόφασης για έγκριση Πρωτοκόλλου Προσωρινής Παραλαβής του έργου «Δίκτυο Αποχέτευσης Ακαθάρτων πόλεως Μαρκοπούλου –Β΄Φάση».\n17. Λήψη απόφασης για έγκριση 2ου ΑΠΕ (τακτοποιητικού-τελικού) του έργου: «Κατασκευή Βρεφονηπιακού Σταθμού & Δημιουργία Βοτανικού Κήπου στο Δήμο Μαρκοπούλου (1ος Ειδικός Προϋπολογισμός)».\n18. Λήψη απόφασης για ορισμό Προέδρου και ενός Εκπροσώπου από φορέα των παραγωγικών τάξεων, για τη συγκρότηση σε σώμα της Δημοτικής Επιτροπής Παιδείας.\n19. Λήψη απόφασης για ορισμό εκπροσώπων στις Επιτροπές Ελέγχου Παιδικών Χαρών.\n20. Λήψη απόφασης για έγκριση Πρακτικού Επιτροπής Πρωτοκόλλου Καταστροφής Κινητών Πραγμάτων.\n21.Λήψη απόφασης για έγκριση του υπ’ αρ. -6- Πρακτικού της Επιτροπής Συμβιβαστικής Επίλυσης Φορολογικών Διαφορών και Αμφισβητήσεων.\n22. Λήψη απόφασης για έγκριση Πρακτικών Διαγωνισμού προμήθειας Ηλεκτρολογικού Υλικού και ανάδειξη μειοδότη διαπραγμάτευσης.\n23. Λήψη απόφασης για χορήγηση άδειας, για δύο (2) θέσεις Πάρκινγκ, έμπροσθεν της εισόδου του Φαρμακείου, στην οδό Χαρ. Νικολάου και Πλατείας Αν. Πετούρη.\n24. Λήψη απόφασης για έγκριση εγκατάστασης Πινακίδων πληροφόρησης και Φωτεινού Σηματοδότη (αναλάμποντος), με σκοπό χορήγηση έγκρισης κυκλοφοριακής σύνδεσης, σε υπό ίδρυση ΙΚΤΕΟ.\n25. Λήψη απόφασης για σύνταξη διορθωτικής πράξης εφαρμογής για τις ιδιοκτησίες με κ.α. 070712 και 070713 στο Ο.Τ. 18 της 3ης Π.Ε. Πόρτο Ράφτη.\n26. Λήψη απόφασης για ανταλλαγή οικοπέδου με κ.α. 652026 στην 4η Π.Ε. Πόρτο Ράφτη σε οικόπεδο με κ.α. Ν1 ιδιοκτησίας του Δήμου Μαρκοπούλου στο Ο.Τ. 638 της 4ης Π.Ε. Πόρτο Ράφτη.\n27. Λήψη απόφασης για ανταλλαγή οικοπέδου ιδιοκτησίας με κ.α. 070712 της 3ης Π.Ε. Πόρτο Ράφτη σε οικόπεδο με κ.α. Ν2 ιδιοκτησίας του Δήμου Μαρκοπούλου στο Ο.Τ. Γ836 της 4ης Π.Ε. Πόρτο Ράφτη.\n28. Λήψη απόφασης για καταβολή αποζημίωσης στην ιδιοκτήτρια του οικοπέδου στο Ο.Τ. 60 με κωδικό ιδιοκτησίας 070424 της 3ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n29. Λήψη απόφασης για καταβολή αποζημίωσης στους ιδιοκτήτες του οικοπέδου στο Ο.Τ. 43 με κωδικό ιδιοκτησίας 070436 της 3ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n30. Λήψη απόφασης για καταβολή αποζημίωσης στον ιδιοκτήτη του οικοπέδου (ποσοστό 50%) στο Ο.Τ. Γ1245 με κωδικό ιδιοκτησίας 702512 της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n31. Λήψη απόφασης για καταβολή αποζημίωσης επικειμένων στην ιδιοκτήτρια του οικοπέδου στο Ο.Τ. Γ891 με κωδικό ιδιοκτησίας 670506 της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n32. Λήψη απόφασης για καταβολή αποζημίωσης επικειμένων στην ιδιοκτήτρια του οικοπέδου στο Ο.Τ. 73 με κωδικό ιδιοκτησίας 070131 της 3ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n33. Λήψη απόφασης για προσκύρωση τμήματος καταργουμένης αγροτικής οδού, στις ιδιοκτήτριες του οικοπέδου στο Ο.Τ. Γ568 με κωδικό 622102 της 4ης -5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n34. Λήψη απόφασης για προσκύρωση τμήματος καταργουμένης αγροτικής οδού, στον ιδιοκτήτη του οικοπέδου στο Ο.Τ. Γ1134 με κωδικό 692305 της 4ης -5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n35. Λήψη απόφασης για προσκύρωση τμήματος καταργουμένης αγροτικής οδού, στον ιδιοκτήτη του οικοπέδου στο Ο.Τ. Γ597 με κωδικό 623603 της 4ης -5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n36. Λήψη απόφασης για προσκύρωση τμήματος καταργουμένης αγροτικής οδού, στον ιδιοκτήτη του οικοπέδου στο Ο.Τ. 18 με κωδικό 070702 της 3ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n37. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου στην ιδιοκτήτρια του οικοπέδου στο Ο.Τ. 18 με κωδικό ιδιοκτησίας 070703 της 3ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n38. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου στον ιδιοκτήτη του οικοπέδου στο Ο.Τ. 179 με κωδικό ιδιοκτησίας 010152 της 3ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n39. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου στον ιδιοκτήτη του οικοπέδου στο Ν3 του Ο.Τ. Γ1106 με κωδικό 690920 της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n40. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου για την ιδιοκτησία με κ.α. 610327 (Ο.Τ. Γ503) της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n41. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου για την ιδιοκτησία με κ.α. 610309 (Ο.Τ. Γ503) της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n42. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου για την ιδιοκτησία με κ.α. 610312 (Ο.Τ. Γ503) της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n43. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου στις ιδιοκτήτριες του οικοπέδου στο Ο.Τ. Γ1429 με κωδικό 720202 της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n44. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου στις ιδιοκτήτριες του οικοπέδου στο Ο.Τ. Γ1255 με κωδικό 702423 της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n45. Λήψη απόφασης για συμψηφισμό της οφειλόμενης εισφοράς σε χρήμα, με την οφειλόμενη αποζημίωση Δήμου στις ιδιοκτήτριες των οικοπέδων στα Ο.Τ. Γ678, Γ679, Γ836, Γ971 με κωδικούς 651327, 651218, 651221, 642205 και 641333 της 4ης – 5ης Π.Ε. Πόρτο Ράφτη, σε εφαρμογή της κυρωμένης πράξης εφαρμογής.\n46. Λήψη απόφασης για ονοματοθεσία οδών πόλεως και οικισμών.\n47. Λήψη απόφασης για καταβολή αποζημίωσης Δικαστικών Επιμελητών για διάφορες υποθέσεις του Δήμου Μαρκοπούλου.\n48. Λήψη απόφασης για καταβολή αποζημίωσης Δικηγόρων, για διάφορες υποθέσεις του Δήμου Μαρκοπούλου.\nΠρόσκληση συνεδρίασης Δημοτικού συμβουλίου Μαρκοπούλου Μεσογαίας της 22/6/2016 Καλείσθε να παραστείτε την Τετάρτη, 22η Ιουνίου 2016 και ώρα...\n« Ευχαριστήρια επιστολή Δήμου Μαρκοπούλου Μεσογαίας\nΠρόσκληση στην 27η Συνεδρίαση του Δημοτικού Συμβουλίου του Δήμου Λαυρεωτικής 13/12/2016 »